अगर इस तस्वीर को देखें तो जेडीएस की भूमिका किंगमेकर वाली ही है। लेकिन बीजेपी से मात खा चुकी कांग्रेस को ये गंवारा नहीं था कि दक्षिणपंथी ताकत किसी भी सूरत में कर्नाटक की सत्ता पर काबिज हो। नतीजों के ऐलान से पहले ही कुमारस्वामी और एचडी देवगौड़ा से अपनी अदावत को भूलते हुए कांग्रेस नेता सिद्धारमैया ने कहा कि अगर कोई दलित समाज का शख्स सीएम बनता है तो उन्हें आपत्ति नहीं होगी। लेकिन जेडीएस ने साफ कर दिया सरकार का मुखिया उनके दल का ही होगा। बीजेपी के डर से परेशान कांग्रेस को अपने अवसान का खतरा सता रहा था, लिहाजा कांग्रेस ने कहा वो बिना शर्त जेडीएस को समर्थन देने के लिए तैयार है।